Péczely Dóra: 121 vers, ami összetöri a szíved; 121 vers, ami összeragasztja a szíved
Versek, amik összetörik a szíved Miért olvasna bárki olyan verseket, amik összetörik a szívét? Talán mert jó tudni, hogy mások is ugyanazon okokból sírnak és írnak évszázadok óta – a különbség annyi, hogy egykor gyakrabban verseltek hexameterben és rímekben. Versek, amik összeragasztják a szíved A szívet oly sok minden tudja összeragasztani. Egy jóleső mondat, egy kedves üzenet vagy egy éjszakába nyúló beszélgetés. Séta a májusi, illatos fák között, egy macska dorombolása, egy kutya csaholása. Egy ölelés attól, akit szeretsz. És vannak olyan versek, amelyeket olvasva hirtelen könnyebben érzi magát az ember, mert megnevetteti vagy más fénytörésben láttat egy bonyolultnak megélt helyzetet, felzaklató érzést. Ezt az antológiát több módon lehet olvasni, kezdheted elölről, hátulról és úgy, hogy csak felcsapod, szabadon szárnyalsz benne, és megállsz egy-két költeménynél. A teljes válogatás százhuszonegy verset gyűjt össze a magyar költészet elmúlt századaiból és a jelen alkotásaiból, köztük hatvanat beteljesedett szerelemről, örömről, békéről és a létezés felszabadító, humoros pillanatairól, amik miatt az ember úgy érzi, helyén van az életében és a világban. Ha összetörték a szíved, akkor olvass olyan verseket, amik összeragasztják! Ajánlott életkor: 14+